ඒ, කොළඹ කොටුව මහේස්ත්‍රාත් රංග දිසානායක හමුවේ ජනාධිපති මෛත්‍රීපාල සිරිසේන සහ හිටපු ආරක්ෂක ලේකම් ගෝඨාභය රාජපක්ෂ ඝාතන කුමන්ත්‍රණ සිදුවීමට අදාළ නඩුව කැඳවූ අවස්ථාවේදීයි.එහිදී අපරාධ පරීක්ෂණ දෙපාර්තමේන්තුවේ ප්‍රධාන පොලිස් පරීක්ෂක රංජිත් මුණසිංහ කියා සිටියේ 2016 වසරේ ජුලි මස 21 වැනිදා අමල් පෙරේරා හිටපු නියෝජ්‍ය පොලිස්පති නාලක ද සිල්වා හමුවීමට ඔහුගේ කාර්යාලයට ගොස් ඇති බව අනාවරණ වී ඇති බවයි.එහිදී එම කාර්යාලයේ සිටි පොලිස් කොස්තාපල්වරයෙකු කුමන කාරණයක් සඳහා නියෝජ්‍ය පොලිස්පතිවරයා හමුවීමට පැමිණියේද යන්න සම්බන්ධයෙන් අමල් පෙරේරාගෙන් විමසා තිබෙනවා.